《问田夫》
宋代·刘光

清晨出柴扉，偶遇耕田夫。
为问尔田间，近曾得雨无。
田夫欣欣言，旱势早已苏。
昨午云四合，一雨半日余。
高下粗沾溉，芃然蔼菑畲。
老夫闻此言，欣怿当何如。

作者简介：刘光，原名寅，字子敬，后改今名，字玄辉，号晓窗，歙县（今属安徽）人。幼孤力学，忍贫不仕，授徒五十馀年。入元，行省差充宁国路学正，不赴。有《晓窗吟稿》，已佚。事见《桐江集》卷一《晓窗吟卷序》、《宋季忠义录》卷一五。